#Rio2016: SA harte breek oor Chad le Clos toe Michael Phelps goud losswem
JY LEES NOU #Rio2016: SA harte breek oor Chad le Clos toe Michael Phelps goud losswem
Dié keer het die legendariese Olimpiese swemmer Michael Phelps se gure wedstrydgesigsuitdrukking SA se swemliefling Chad le Clos ore aangesit.
Michael het Dinsdag (Woensdag SA tyd) in Rio de Janeiro by die Olimpiese Spele vir die derde keer goud in die 200-vlinderslag gekry in ’n blitsige 1:53:36. Chad moes tevrede wees met vierde plek vir sy 1:54.06.
Die Japanner Masato Sakai het met 1:53.40 tweede gekom en die Hongaar Tamas Kenderesi derde met 1:53:63. Chad het Suid-Afrikaners wel al trots gemaak by die Spele met ’n onverwagse silwermedalje in die 200-vryslag met ’n tyd van 1:45:20.
.@chadleclos won #RSA's second SILVER of #Rio2016 in an epic 200m freestyle, Watch it here: https://t.co/qoWQmaJbVa https://t.co/hmU4QlqTYE — SuperSport (@SuperSportTV) August 9, 2016
Chad was hierdie jaar – net soos die vorige Spele – ’n naam op die wêreldtong. En dié keer was dit gekskeerders wat hom en Michael, wat al ’n hele ruk mededingers is, teen mekaar afgespeel het.
when ur crush's significant other is at the party pic.twitter.com/KJ0N10brb5 — Max Read (@max_read) August 9, 2016
Michael Phelps. #Olympics pic.twitter.com/mewOF4N0CI — nascarcasm (@nascarcasm) August 9, 2016
Micheal se gesig lyk asof dit onweer voorspel voor hy Chad in die halfeindronde van die 200-vlinderslag die stryd aansê en die glimlaggende Suid-Afrikaner se danspassies staan hom duidelik nie aan nie . . .
Michael Phelps is making me feel better about the way my daughter looks at me sometimes... #woah #stinkeye #rio2016 pic.twitter.com/tQAesKr7j3 — Tara Slone (@TaraSlone) August 9, 2016
Find someone as obsessed with you as Chad Le Clos is with Michael Phelps #Rio2016 pic.twitter.com/5M61uY7qji — Vincent Osborne (@VOsborne_3) August 9, 2016
Maar, Chad is steeds ‘unbelievable’ . . . Tydens die vorige Spele het sosiale media gegons omdat Chad Michael geklop het en die goud vir dieselfde item gekry het, maar hy was nie die grootste ster van die dag nie – sy pa was! Die Suid-Afrikaner se pa, Bert, het waarskynlik die bekendste ondersteuner geword het met sy passievolle ondersteuning vir sy “ongelooflike” seun. Sy reaksie was goud werd. Bert het die woord “unbelievable” vlerke gegee en wêreldwyd opslae gemaak. Herleef die goue oomblik hier:
My fav Olympic moment #BertLeClos father of golden boy #ChadLeClos #TeamSA .....what #London2012 was all about #Pride http://t.co/MnidOhPJ — Dimitris Theocharis (@DTheocharisLive) August 12, 2012
Chad le Clos het vroeër vanjaar onthul albei sy ouers het kanker. Chad was toe besig om voor te berei vir die Spele en het erken die laaste paar maande “was nie die maklikste tyd nie”.
Hier is ’n dieper kykie na Chad se lewe en sy swemloopbaan: